KOMMISSIONENS FORORDNING (EF) Nr. 2500/95 af 26. oktober 1995 om udstedelse af importlicenser for bananer inden for toldkontingentet for fjerde kvartal af 1995 (anden periode) (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1164/95 (4), særlig artikel 9, stk. 3,

under henvisning til Kommissionens forordning (EF) nr. 478/95 af 1. marts 1995 om supplerende gennemførelsesbestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (5), ændret ved forordning (EF) nr. 702/95 (6), særlig artikel 4, stk. 3, og

ud fra følgende betragtninger:

I artikel 2 i Kommissionens forordning (EF) nr. 2234/95 af 21. september 1995 om udstedelse af importlicenser for bananer inden for toldkontingentet for fjerde kvartal af 1995 og om indgivelse af nye ansøgninger (7), berigtiget ved forordning (EF) nr. 2329/95 (8), fastsættes de mængder, der er til rådighed for nye ansøgninger om importlicens inden for toldkontingentet for fjerde kvartal af 1995; i artikel 4, stk. 3, i forordning (EF) nr. 478/95 er det fastsat, at der hurtigst muligt skal fastsættes de mængder, for hvilke der kan udstedes licenser vedrørende det eller de pågældende oprindelsessted(er);

i artikel 9, stk. 3, i forordning (EØF) nr. 1442/93 er det fastsat, at hvis de mængder, ansøgningen om importlicenser omfatter, vedrørende et kvartal eller et bestemt oprindelsessted, det være sig et land eller en gruppe af lande, jf. bilag I til forordning (EF) nr. 478/95, for en eller flere kategorier af erhvervsdrivende, overstiger de disponible mængder, anvendes der en nedsættelsesprocent for hver af de ansøgninger, hvorpå dette oprindelsessted er anført;

da de mængder, for hvilke der er ansøgt om licens for oprindelsesstedet Cameroun, overstiger den endnu disponible mængde, bør der anvendes en nedsættelseskoefficient; de importlicensansøgninger, der er indgivet af erhvervsdrivende i kategori B for oprindelsesstedet Costa Rica, bør afvises, fordi der ikke længere findes disponible mængder for dette oprindelsessted og denne kategori af erhvervsdrivende for nye ansøgninger; der kan udstedes importlicenser for den mængde, der er angivet i alle de andre nye ansøgninger;

bestemmelserne i denne forordning bør få virkning straks, så licenserne kan udstedes så hurtigt som muligt -

UDSTEDT FØLGENDE FORORDNING:

Artikel 1

For så vidt angår nye ansøgninger som omhandlet i artikel 4, stk. 1, i forordning (EF) nr. 478/95, udstedes der importlicenser for fjerde kvartal af 1995 inden for toldkontingentet for indførsel af bananer:

a) for den mængde, der er anført i den nye licensansøgning, justeret med nedsættelseskoefficienten 0,989300 for oprindelsesstedet Cameroun

b) for den mængde, der er anført i den nye licensansøgning, hvis den vedrører et andet oprindelsessted end det i litra a) anførte.

De nye ansøgninger fra erhvervsdrivende i kategori B afvises for oprindelsesstedet »Costa Rica«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 117 af 24. 5. 1995, s. 14.

(5) EFT nr. L 49 af 4. 3. 1995, s. 13.

(6) EFT nr. L 71 af 31. 3. 1995, s. 84.

(7) EFT nr. L 225 af 22. 9. 1995, s. 13.

(8) EFT nr. L 235 af 4. 10. 1995, s. 7.